Ha petárdázol, akkor amellett, hogy meg is sérülhetsz, akár 150 ezer forintnyi összegre is büntethetnek az illetékes szervek.

Magyarországon már évek óta tilos petárda használata, hiszen a szabálysértési törvény alapján az a személy, aki engedély nélkül pirotechnikai tevékenységet végez, vagyis a tilalom ellenére petárdát birtokol, illetve felhasznál, pénzbírsággal sújtható. A bírság összege 150 ezer forintig terjedhet!

Intő példák, ha petárdázol és a rendőr elkap

15 éves fiatal ellen indult eljárás 2017-ben, petárda volt nála .

. Petárda a hátizsákban képekkel (nagy fogás)

Viszont tűzijáték termékeket lehet legálisan vásárolni és birtokolni az alábbiak szerint:

A hatályos jogi szabályozás értelmében az 1. pirotechnikai osztályba tartozó tűzijáték terméket a 14. életévüket betöltött személyek, a 2. pirotechnikai osztályba tartozó tűzijáték terméket a 16. életévüket betöltött személyek egész évben megvásárolhatják, és a használati utasításnak megfelelően felhasználhatják. A 3. pirotechnikai osztályba tartozó tűzijáték terméket 18. életévüket betöltött személyek december 28-31. között engedély nélkül megvásárolhatják, birtokolhatják, tárolhatják, és a használati utasításnak megfelelően december 31-én 18 órától január 1-jén 6 óráig felhasználhatják. – írja a police.hu

Ha nem petárdázol, hanem az engedélyezett tűzijátékot választod, akkor az alábbi tanácsokat fogad meg.

Tűzijáték terméket kizárólag engedéllyel rendelkező forgalmazótól, magyar nyelvű használati utasítással ellátva vásároljon!

Úgy tárolja azokat, hogy a gyermekek ne férhessenek hozzá!

Olvassa el a használati útmutatót, és mindig tartsa be az abban foglaltakat!

A termékeket ne szerelje szét, és ne alakítsa át!

A sérült, hibás vagy lejárt szavatosságú terméket vigye vissza a forgalmazónak!

A termékek jelentős része csak szabadtéri felhasználású, ezért beltérben soha ne működtesse azokat!

Kézben tartva ne működtessen tűzijáték terméket, és soha ne hajoljon fölé!

Győződjön meg arról, hogy függőleges irányban semmilyen akadály nincs a termék útjában, és oldalirányban tartsa be a használati útmutatóban szereplő biztonsági távolságokat!

FONTOS, hogy a felhasznált tűzijátékokat ne az utcán szétdobálva hagyjuk, hanem szelektíven szétválogatva a szelektálható elemeket a megfelelő szelektív hulladékgyűjtőkbe helyezzük.

A hulladékvadász.hu -ra sok olyan bejelentés érkezett már, ami arról tanúskodik, hogy szilveszteri bulin nagyon jól sikerült a tűzijáték, de az utána lévő takarítás már nem annyira. Egy ilyen példa a képen látható diósdi eset.

Ha petárdázol szilveszterkor, akkor komolyan gondolkodj el azon, hogy megéri-e kockáztatni a saját és más testi épségén kívül még egy kiadós büntetés “elnyerését” is?

Forrás: police.hu